עסקת הנשק האמריקאית-סעודית

עסקת הנשק האמריקאית–סעודית הוכרזה ב-20 במאי 2017 ובמסגרתה חתמו נשיא ארצות הברית, דונלד טראמפ ומלך ערב הסעודית, סלמאן על סדרת הסכמים במסגרתם תמכור ארצות הברית לסעודיה נשק שעלותו תגיע בתום תקופה בת 10 שנים לכ-350 מיליארד דולרים (בנוסף לנשק בעלות של כ-110 מיליארד דולרים שתקבל באופן מיידי)<ref></ref><ref></ref>, במסגרת ההסכם תקבל סעודיה טנקים, מערכות מכ"ם, מערכת הגנה מפני טילים ומערכות אבטחת סייבר מתקדמות, ההסכם נתפס כניסיון לצמצם את השפעת איראן באזור המזרח התיכון<ref></ref><ref></ref>. ההסכם תואר בתקשורת האמריקאית והסעודית כנקודת ציון חשובה ביחסי ארצות הברית-ערב הסעודית<ref></ref>.

עד אוקטובר 2018 רכשה ממשלת סעודיה כבר נשק כשווי של כ-14.5 מיליארד דולר<ref></ref>, מנגד במהלך אותה שנה טען טראמפ כי העסקה תיצור כ-1,000,000 משרות בארצות הברית<ref></ref>.

== רקע ==
טראמפ חותם על עסקת נשק במהלך ביקורו ב[[ערב הסעודית יחד עם המלך סלמאן]]
ערב הסעודית נחשבת כבעלת ברית מרכזית של ארצות הברית במזרח התיכון<ref></ref>, כוחות הביטחון הסעודים משתמשים באופן תדיר בציוד, הכשרה ושירותים אמריקאים. בין השנים 2011 ל-2015 סעודיה הייתה היעד לקרוב לכ-10% מכלל הייצוא של כלי נשק אמריקאיים<ref name="Council on Foreign Relations"></ref>.

ב-2016 הציע ממשלו של הנשיא האמריקאי, ברק אובמה לממשל הסעודי סדרה של עסקאות נשק שכוללות ספינות מלחמה, מסוקים ומבני תחזוקה בשווי של כ-115 מיליארד דולרים<ref name="Bayoumy 2016"></ref>.

עם זאת חרף הקשר החם וההיתכנות שבהעסקה, חלקים מסוימים ממנה נגנזו על ידי הממשל בדצמבר 2016 (חודשיים לפני השבעתו של הנשיא הנבחר, דונלד טראמפ וסיום כהונתו האחרונה של הנשיא היוצא, אובמה) וזאת לאחר אירוע בו כוחות סעודים התקיפו אווירית יעדים בתימן בהם הלוויה בבירה התימנית, צנעא. בתקיפה נהרגו למעלה מ-140 בני אדם. התקיפה גרמה למשבר ביחסים בין ארצות הברית לסעודיה ובעקבותיה הודיע הממשל האמריקאי כי הוא מתכוון לבחון את הפסקת הסיוע הצבאי בין המדינות<ref>"[https://www.independent.co.uk/news/world/americas/us-saudi-arabia-yemen-war-support-military-houthis-bombing-campaign-crisis-a7472546.html America 'agrees to stop selling some arms' to Saudi Arabia] ". The Independent. 13 December 2016.</ref>.

החתימה על העסקה התרחשה בפסגה מדינית שנערכה בריאד והייתה חלק מסדרת הביקורים של טראמפ שערך בוותיקן, בישראל וכאמור בסעודיה.

== תגובות לעסקה ==
=== תגובות במערכת הפוליטית האמריקאית ===
נשיא ארצות הברית, דונלד טראמפ התייחס בקצרה להסכם ואמר כי "זה היה יום עצום עבור ארצות הברית, השקעות עצומות בארצות הברית, מאות מיליארדי דולרים של השקעות לארצות הברית ומשרות, משרות, משרות".

חברת בית הנבחרים הדמוקרטית מטעם מדינת הוואי, טולסי גבארד מתחה ביקורת על המהלך ואמר כי "ערב הסעודית היא מדינה שמפרת זכויות אדם הן בשטחי המדינה והן בשטחי מחוץ אליה, גבארד הוסיפה וטענה כי לממלכה הסעודית יש היסטוריה ארוכה של תמיכת בארגוני טרור שמאיימים על העם האמריקאי<ref></ref>.

הסנאטור הרפובליקני ג'ון מקיין אמר לרשת התקשורת הקטרית אל-ג'זירה ש"הסעודים נמצאים במלחמה בתימן והם זקוקים לכלי נשק, אם אתה רוצה לנצח, אתה צריך נשק - אנחנו במלחמה".

=== תגובות בעולם ===
* : המנהיג העליון של איראן, עלי ח'אמנאי התייחס להסכם וכינה את סעודיה "פרה הנחלבת" על ידי ארצות הברית<ref></ref>.
*: שר האנרגיה הישראלי, יובל שטייניץ הביע דאגה לאחר ההכרזה על הסכם ואמר באחת מישיבות הממשלה כי "מאות מיליוני דולרים של עסקאות נשק זה דבר שאנחנו צריכים לקבל עליו הסברים. סעודיה היא מדינה עוינת ואנחנו צריכים לדאוג שהיתרון הצבאי האיכותי של ישראל נשמר. אני מקווה שנקבל על כך תשובות ברורות. זה בהחלט דבר שצריך להטריד את מנוחתנו".
*: בתימן יותר מ-10,000 תימנים מחו על העסקה במחאה שנערכה בצנעא, במקביל הכוחות החות'ים ירו טיל בליסטי לעבר ריאד<ref></ref><ref></ref>.

== קישורים חיצוניים ==
* 
* 

== הערות שוליים ==

קטגוריה:נשיאות דונלד טראמפ
קטגוריה:יחסי ארצות הברית – ערב הסעודית
קטגוריה:מסחר בנשק
קטגוריה:ערב הסעודית: צבא וביטחון